# Pók (három pakli)

Írta: Jonathan Blandford, Daniel Werner

## Beállítás

A pakli típusa | Három pakli
Kártyakészlet | Bal felső halom. A pakli az asztalra osztás után idekerül. Kattintással egy felfelé fordított kártyát oszthat mindegyik halomra.
Alap | Felső tizenkét halom. A "hivatalos szabályzatnak" nem része.
Asztal | Tizenkét halom. Az első hat halomra 4 lapot osztunk, lefelé fordítva, és egy lapot felfelé, míg a többi halomra 3 lap kerül lefelé és egy lap felfelé fordítva. A kártyák színtől függetlenül csökkenő sorrendben építhetők. Az azonos színű kártyák sorozata egy egységként mozgatható. Az üres halmok bármilyen kártyával vagy mozgatható egységgel feltölthetők.

## Cél

Az alapban legyen a királytól az ászig egy csökkenő kártyasorozat (minden színből három).

Ha egy kis kihívásra vágyik, úgy is nyerhet, ha ugyanaz a tizenkét sorozat marad a táblán. A játék így nehezebb, valójában szinte lehetetlen lesz, hiszen kevesebb üres halom áll rendelkezésre.

## Szabályok

Színtől függetlenül, építse a kártyákat lefelé. Az egyszínű kártyasort mozgathatja egy egységként. Az üres halmokra helyezhet bármilyen kártyát vagy szabályos sort.

Ha bármikor a készletre kattint, minden halomra felfelé fordított kártyát oszthat. A többi Pók-változattól eltérően az újraosztáskor üres halmok is engedélyezettek.

A tizenhárom lapból álló sorozatot át lehet helyezni egy alapkupacra. Ha már odahelyeztük őket, a lapok többé nincsenek játékban.

## Pontozás

Minden színsorozat esetén az adott pontok száma (a sorozat hossza - 1).

Lehetséges legmagasabb pontszám: 144

## Stratégia

Ha elsőre nem sikerül, ne ragaszkodjon hozzá! Ha lehetséges, építse a lapokat színben növekvő sorrendben, de fedjen fel amennyi kártyát csak tud.